Ukraina Yevropa Ittifoqining «Yagona bozor» dasturida ishtirok etish to‘g‘risidagi bitimni imzoladi, deb xabar berdi Ukraina bosh vaziri Denis Shmixal Facebook’da. Foto: NDTV «Dastur budjeti 4,2 milliard yevroni tashkil etadi va uning asosiy tarkibiy qismlaridan biri biznesning raqobatbardoshligini rivojlantirishdir. Bizning ushbu loyihadagi ishtirokimiz iqtisodiyotimizning asosi bo‘lgan ukrainalik tadbirkorlarni qo‘shimcha qo‘llab-quvvatlashga yordam beradi», - dedi Shmixal. 2021 yildan 2027 yilgacha amal qiladigan «Yagona bozor» dasturi Yevropa Ittifoqi davlatlarining ichki bozorlariga kirishni soddalashtirish, biznes va uning rivojlanishi, kompaniyalar va iqtisodiyotning butun tarmoqlari raqobatbardoshligi hamda barqarorligini rag‘batlantirishga qaratilgan.